Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
Keng Seo Modimo a se Batlelang Batho?
KGAOLO YA 1 Modimo ke Mang?
KGAOLO YA 2 Bibele ke Buka e Tswang ho Modimo
KGAOLO YA 3 Ke Hobaneng ha Modimo a ile a Bopa Batho?
KGAOLO YA 4 Jesu Kreste ke Mang?
KGAOLO YA 5 Thekollo ke Mpho e Tswang ho Modimo
KGAOLO YA 6 Ho Etsahalang ka Rona ha re Shwa?
KGAOLO YA 7 Ho tla ba le Tsoho!
KGAOLO YA 8 Mmuso wa Modimo Keng?
CHAPTER 9 Na Bofelo ba Lefatshe bo Haufi?
CHAPTER 11 Ke Hobaneng ha re Hlahelwa ke Mathata?
KGAOLO YA 14 Lelapa la Hao le ka Thaba
KGAOLO YA 15 Tsela e Nepahetseng ya ho Rapela Modimo
KGAOLO YA 17 Bibele e re Rutang ka Thapelo?
KGAOLO YA 18 Na ke Lokela ho Inehela ho Modimo Mme ke Kolobetswe?
KGAOLO YA 19 Dula o le Motswalle wa Jehova
Dithuto Tsa Bibele
Dintho Tse Fumanehang
Mabapi le Dipaki Tsa Jehova
Bibele e re Rutang?
KGAOLO YA 5
Thekollo ke Mpho e Tswang ho Modimo
1, 2. (a) Keng se etsang hore mpho e be ya bohlokwa ho wena? (b) Ke hobaneng ha thekollo e le mpho ya bohlokwa ka ho fetisisa eo Modimo a re fileng yona?
KE MPHO efe e ntle eo o kileng wa e fuwa? Mpho ha e a lokela ho ba e turang hore e be ya bohlokwa. O ananela mpho haholo haeba e o thabisa kapa e le ntho eo o e hlokang e le kannete.
3 Thekollo ke tsela eo Modimo a e sebedisang ho lokolla batho sebeng le lefung. (Baefese 1:7) E le hore re utlwisise thekollo hantle, re lokela ho tseba se ileng sa etsahala tshimong ya Edene. Batswadi ba rona ba pele, e leng Adama le Eva, ba ile ba shwa hobane ba ne ba entse sebe. Le rona re a shwa kajeno hobane re futsitse sebe ho bona.—Sheba Ntlha ya 9 e hlahang qetellong ya buka.
5. Bibele e bolelang ha e re Adama o ne a bopilwe “ka setshwantsho sa Modimo”?
6. Adama o ile a lahlehelwa keng ha a tlola molao wa Modimo? Ho etsahetseng ka rona ka lebaka la phoso ya Adama?
7 Thekollo keng? Re ka hlalosa thekollo ka ditsela tse pedi. Ya pele, thekollo ke se patalwang ho lokolla motho kapa ntho e itseng. Ya bobedi, thekollo ke tjhelete e ntshwang ho patalla ditshenyehelo tsa se itseng.
8 Ha ho na motho ya neng a ka patalla tshenyo eo Adama a ileng a e baka ha a etsa sebe. Empa ho na le seo Jehova a ileng a se etsa ho re ntsha sebeng le lefung. A re boneng hore thekollo e ile ya patalwa jwang le kamoo e ka re thusang kateng.
KAMOO JEHOVA A ILENG A FANA KA THEKOLLO KATENG
10 Jehova o ile a fana ka thekollo jwang? Jehova o ile a romela Mora wa hae eo a mo ratang haholo lefatsheng. Mora eo ke Jesu. Modimo o bopile Jesu pele a bopa dintho tse ding tsohle. (1 Johanne 4:9, 10) Jesu o ile a itela mme a siya Ntate wa hae lehodimong. (Bafilipi 2:7) Jehova o ile a tlosa bophelo ba Jesu lehodimong mme a etsa hore a tswalwe e le motho lefatsheng. Ka hoo Jesu o hlahile a phethahetse, a se na sebe.—Luka 1:35.
Jehova o fane ka Mora wa hae eo a mo ratang haholo molemong wa rona
11. Ke jwang motho a le mong a neng a ka lokolla batho bohle lefung?
12 Bibele e re Jesu o ile a utlwa bohloko haholo pele a shwa. O ile a otlwa ka sephadi, a kokotellwa palong, mme a shwa lefu le sehloho. (Johanne 19:1, 16-18, 30) Ke hobaneng ha Jesu a ile a utlwa bohloko hakaalo? Hobane Satane o ile a re ha batho ba le mathateng ba tla fetohela Modimo. Jesu o ile a bontsha hore diteko ha di etse hore motho a se ke a kgona ho tshepahalla Modimo. Jehova o ile a thaba haholo ha Jesu a mo mamela.—Liproverbia 27:11; sheba Ntlha ya 15 e hlahang qetellong ya buka.
14, 15. Re lokela ho etsang hore dibe tsa rona di tshwarelwe?
14 Thekollo e re tswela molemo esita le hona jwale. Jwang? Hona ke melemo efe eo re tla e fumana nakong e tlang?
15 Re tshwarelwa dibe. Ha ho bonolo ho etsa se lokileng ka dinako tsohle. Re etsa diphoso mme ka dinako tse ding re bua dintho tse fosahetseng. (Bakolose 1:13, 14) Re lokela ho etsang hore dibe tsa rona di tshwarelwe? Re lokela ho itshola e le kannete ka diphoso tsa rona mme re kope hore Jehova a re tshwarele. Haeba re etsa jwalo, re ka kgodiseha hore Modimo o tla re tshwarela.—1 Johanne 1:8, 9.
16. Re lokela ho etsang hore re be le letswalo le hlwekileng?
17. Re tlo fumanang ka lebaka la lefu la Jesu?
17 Re na le tshepo ya ho phela ka ho sa feleng. Bibele e re: “Moputso oo sebe se o lefang ke lefu, empa mpho eo Modimo a fanang ka yona ke bophelo bo sa feleng ka Kreste Jesu Morena wa rona.” (Baroma 6:23) Ka ha Jesu o ile a re shwela, re tla phela ka ho sa feleng lefatsheng re sa kule. (Tšenolo 21:3, 4) Empa re lokela ho etsang hore re fumane bophelo bo sa feleng?
AMOHELA MPHO E TSWANG HO MODIMO
Ha re ntse re ithuta ka Jehova, re tla mo rata haholo mme re be metswalle ya hae
19, 20. (a) O ka etsang hore o be motswalle wa Jehova? (b) O ka bontsha jwang hore o na le tumelo sehlabelong sa Jesu sa thekollo?
19 Jwalo ka ha o se o ithutile ka lerato leo Modimo a o bontshitseng lona, o ka etsang hore o be motswalle wa hae? Ha ho bonolo ho rata motho eo o sa mo tsebeng. Johanne 17:3 e re re lokela ho tseba Jehova. Ka hoo, ha o ithuta ka yena, o tla mo rata le ho feta mme e tla ba motswalle wa hao, ebile o tla etsa dintho tse mo thabisang. Ka hona, tswela pele ho ithuta ka Jehova ka ho bala Bibele.—1 Johanne 5:3.
21, 22. (a) Ke hobaneng ha re lokela ho ya Sehopotsong sa lefu la Kreste selemo le selemo? (b) Re tla ithutang kgaolong ya 6 le 7?
21 Eba teng Sehopotsong sa lefu la Kreste. Pele a bolawa, Jesu o ile a re re lokela ho ikgopotsa lefu la hae. Re lokela ho etsa sena selemo le selemo. Bibele e bitsa ketsahalo eo “Dijo Tsa Shwalane Tsa Morena” kapa Sehopotso. (1 Bakorinthe 11:20; Matheu 26:26-28) Jesu o batla hore re hopole hore o ile a fana ka bophelo ba hae bo phethahetseng e le thekollo molemong wa rona. O itse: “Le nne le etse sena ho nkgopola.” (Bala Luka 22:19.) Ha o ba teng Sehopotsong, o bontsha hore o ananela lerato leo Jehova le Jesu ba re bontshitseng lona.—Sheba Ntlha ya 16 e hlahang qetellong ya buka.
22 Thekollo ke mpho ya bohlokwa ka ho fetisisa eo Modimo a re fileng yona. (2 Bakorinthe 9:14, 15) Mpho ena e tla thusa le batho ba bangata ba seng ba hlokahetse. Kgaolong ya 6 le ya 7, re tla ithuta ho eketsehileng ka taba ena.
THUTO YA 1: KAOFELA HA RONA RE HLOKA THEKOLLO
Ha Adama a tlola molao wa Modimo, o ile a lahlehelwa ke bophelo bo phethahetseng le sebaka se setle seo a neng a dula ho sona. Modimo ha a ka a hlola a mo nka e le ngwana wa hae.
Ka lebaka la sebe sa Adama, re baetsadibe mme re a shwa.
THUTO YA 2: JEHOVA O FANE KA THEKOLLO
“Modimo o ile a romela Mora wa hae ya tswetsweng a nnotshi lefatsheng e le hore re ka fumana bophelo ka yena.”—1 Johanne 4:9
Ha ho le ya mong ho rona ya neng a ka patala thekollo bakeng sa bophelo bo phethahetseng boo Adama a ileng a bo lahla.
Jehova o ile a romela Mora wa hae hore a tle lefatsheng mme a tswalwe e le motho ya phethahetseng.
THUTO YA 3: THEKOLLO E RE FA TSHEPO
Thekollo e ka re tswela molemo jwang?
Re fumana tshwarelo ya dibe.
Re ba le letswalo le hlwekileng.
Thekollo ke bopaki ba hore Jehova le Jesu ba a re rata.
‘Modimo o ile a fana ka Mora wa hae, e le hore e mong le e mong ya bontshang tumelo ho yena a be le bophelo bo sa feleng.’—Johanne 3:16
Re ka bontsha jwang hore re ananela mpho ya thekollo eo Modimo a re fileng yona?
Ithute ka Jehova le Jesu mme o ba etsise.
O se ke wa bolela ka molomo feela hore o dumela ho Jesu. Etsa dintho tseo Jesu a re rutileng tsona.
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa